**DAŽĀDU PREČU IEGĀDES LĪGUMS**

**Nr.JUR 2018-03/258**

Ādažu novadā 2018. gada 28.martā

**SIA “DEPO DIY**” (turpmāk – Pārdevējs), tās valdes priekšsēdētāja Andra Kozlovska personā, kurš rīkojas uz sabiedrības statūtu pamata,no vienas puses,un

**Ādažu novada dome** (turpmāk – Pircējs), ko uz likuma „Par pašvaldībām” un Ādažu novada pašvaldības nolikuma pamata pārstāv izpilddirektors Guntis Porietis, no otras puses,

abas kopā turpmāk sauktas “Puses” un katra atsevišķi “Puse”, pamatojoties uz Pārdevēja iesniegto piedāvājumu Pircēja rīkotā iepirkumā „Remontu, uzturēšanas un apsaimniekošanas preces” (ID. Nr.ĀND2018/23) un Iepirkumu komisijas 2018.gada 16.marta lēmumu (protokols Nr.05-30-2018/23-3), noslēdz šādu Līgumu (turpmāk – Līgums):

1. **LĪGUMA PRIEKŠMETS**
	1. Pārdevējs pārdod un **Pircējs pērk no Pārdevēja preces** (turpmāk – Preces)**, kas atrodas pārdošanā Pārdevēja mazumtirdzniecības veikalos**, par kuru sortimentu, daudzumu un cenu Puses vienojas katrā pirkuma reizē atsevišķi. Pircējs pērk Preces gala patēriņam Pircēja iestāžu vajadzībām.

1.2. Preču iegādei ir regulāra iepirkuma raksturs, kas izpaužas tādējādi, ka Pircējs pērk un Pārdevējs pārdod Preces atkarībā no Pircēja vajadzībām visu Līguma darbības laiku.

1.3. Preču saņēmēji ir Ādažu novada dome un tās iestādes saskaņā ar pielikumu.

1. **LĪGUMA SUMMA UN SAMAKSAS NOTEIKUMI**
	1. Maksimālā iepērkamo Preču vērtība (turpmāk – Līgumcena) ir **EUR 41900,00** (četrdesmit viens tūkstotis deviņi simti euro, 00 centi) bez pievienotās vērtības nodokļa (turpmāk - PVN). Pircējs ir tiesīgs Līguma darbības laikā iegādāties Preces par mazāku Līgumcenu. Pircēja pilnvarotās personas ir tiesīgas iegādāties Preces iestāžu apstiprinātā budžeta ietvaros par summu, kas nav lielāka par pielikumā norādīto.
	2. Līgumcenā ir iekļauti visi Pārdevēja izdevumi, kas saistīti ar Preču sagatavošanu un nodošanu Pircējam.
	3. Preces cena tiek noteikta Pusēm vienojoties Preces pirkuma brīdī. Jebkurā gadījumā Preces cena nedrīkst pārsniegt pirkuma brīdī spēkā esošo publisko Pārdevēja veikala cenu.
	4. Pārdevējs nosaka atlaidi 11,10 % apmērā no Preces mazumtirdzniecības cenas pirkuma brīdī. Atlaidi norāda Preču pavadzīmē (turpmāk – Pavadzīme). Atlaide Līguma darbības laikā nevar tikt samazināta.
	5. Līgumā noteiktajiem maksājumiem Pārdevējs piemēro Pavadzīmes izrakstīšanas brīdī spēkā esošo PVN likmi.
	6. Katrs atsevišķs Preču pirkums tiek izdarīts, vadoties pēc pielikumā norādītā Pircēja pārstāvja izdarītā pasūtījuma Pārdevēja veikalā un tiek noformēts ar Pavadzīmi. Pavadzīmē obligāti iekļaujama atsauce uz Līgumu (datums, numurs).
	7. Pircējs veic samaksu par Precēm pēcapmaksas veidā 25 kalendāro dienu laikā pēc Pavadzīmes parakstīšanas dienas. Par samaksas dienu tiek uzskatīta diena, kad Preču samaksa visā apmērā ir ieskaitīta Pārdevēja norēķinu kontā un nauda ir ieskaitīta Pārdevēja norēķinu kontā.
	8. Pārdevējs piešķir Pircējam kredītlimitu Preču iegādei **EUR 3000** (trīs tūkstoši euro un 00 centi) apmērā.
	9. Gadījumā, ja kādas Pavadzīmes samaksa netiek veikta 2.7. punktā noteiktajā termiņā, tad Pārdevējam ir tiesības vienpusēji samazināt kredītlimita apmēru turpmākajiem Preču pirkumiem.
	10. Pārdevējs ir tiesīgs atteikties pārdot Pircējam Preces ar pēcapmaksu šādos gadījumos:
		1. ja Preču pirkuma kopsumma pārsniedz 2.8. punktā minēto kredītlimitu;
		2. ja Pircējs kavē kāda iepriekšējā Preču pirkuma vai 2.11. punktā noteiktā līgumsoda apmaksu.
	11. Gadījumā, ja Pircējs kavē 2.7. punktā minēto apmaksas termiņu, tad Pārdevējs ir tiesīgs prasīt līgumsodu 0,5 % apmērā no termiņā neapmaksātās summas par katru kavēto dienu, bet ne vairāk kā 10% apmērā no termiņā neapmaksātās summas. Līgumsods tiek pievienots pie nākamās Pavadzīmes vai par to tiek izrakstīts atsevišķs rēķins.
2. **PREČU NODOŠANAS–PIEŅEMŠANAS KĀRTĪBA, ĪPAŠUMA TIESĪBU PĀREJA, GARANTIJA**
	1. Preču nodošana-pieņemšana notiek tajā Pārdevēja veikalā, kurā tiek veikts Preču pirkums.
	2. Gadījumā, ja Pircējs papildina pilnvaroto Līguma pielikumā norādīto personu sarakstu, tad viņam ir pienākums nekavējoties iesniegt Pārdevējam papildu personu rakstveida pilnvaras, kas kļūst par neatņemamu Līguma sastāvdaļu.
	3. Gadījumā, ja Pircējs atsauc kādu no Līguma pielikumā norādīto pilnvaroto personu pilnvarojumiem, Pircējam ir pienākums par to nekavējoties paziņot Pārdevējam (pa faksu 67064125 vai tel. 67064184) un pēc iespējas ātrāk iesniegt Pārdevējam atsaukumus rakstveidā.
	4. Ja pilnvaras netiek atsauktas ātrāk, tad ir uzskatāms, ka tās ir spēkā līdz Līguma darbības beigām.
	5. Gadījumā, ja Pircējs nav izpildījis 3.3. punktā minētos pienākumus, tad Pārdevējs neatbild par zaudējumiem, kas Pircējam var rasties sakarā ar to, ka Pārdevējs ir izsniedzis Preces Pircēja pilnvarotajam pārstāvim, kura pilnvarojums ir beidzies.
	6. Pieņemot Preces, Pircēja pilnvarotajam pārstāvim ir pienākums pārliecināties par Preču skaitu un ārējo vizuālo stāvokli. Pēc Preču pieņemšanas Pircējam nav tiesību celt pretenzijas par Preces vēlāk atklātiem defektiem vai daudzuma neatbilstību.
	7. Par Preču transportēšanu Puses vienojas katrā gadījumā atsevišķi. Jebkurā gadījumā visus izdevumus sakarā ar Preču transportēšanu uz Pircēja adresi sedz Pircējs.
	8. Īpašuma tiesības uz Precēm pāriet Pircējam brīdī, kad ir saņemta Preču pilnīga apmaksa. Līdz tam Pircējam nav tiesību Preces atsavināt, ieķīlāt vai citādi apgrūtināt. Neapmaksātās Preces nekādā gadījumā nevar būt Pircēja kustamās mantas aprakstes sarakstā un nevar kalpot par segumu Pircēja parādu piedziņas gadījumā par labu trešajām personām un to nedrīkst nekādā veidā apgrūtināt.
	9. Ja iegādātajām Precēm ir Preces ražotāja noteiktā garantija un garantija attiecas uz Pircēju, tad Preces ražotāja noteiktajā garantijas termiņā Pircējs nodod nekvalitatīvo Preci Pārdevējam veikalā, kurā to iegādājās, kopā ar rakstveida pretenziju. Pārdevējs pēc iespējas īsākā laikā izskata pretenziju, izvērtē Preces kvalitāti un sniedz atbildi Pircējam par Preces pārbaudes rezultātiem un gadījumā, ja Pārdevējs ir atzinis, ka Prece ir nekvalitatīva, tas izsniedz Pircējam kvalitatīvu Preci, vai atmaksā Pircējam Preces vērtību, vai bez atlīdzības novērš Preces defektus.
	10. Ja Pircējs neievēro pēc Pavadzīmes pieņemto Preču ekspluatācijas un uzglabāšanas noteikumus, tas uzņemas pilnu materiālo atbildību par Precēm un nav tiesīgs izteikt Pārdevējam pretenzijas par Preču kvalitāti.
3. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde. Nesavlaicīga paziņojuma gadījumā Puse netiek atbrīvota no Līguma saistību izpildes.
	3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma pārtraukšanu.
4. **LĪGUMA TERMIŅŠ UN IZBEIGŠANA**
	1. Līgums stājas spēkā ar **2018.gada 1.aprīli un darbojas 12 mēnešus,** vai līdz brīdim, kad Pircējs ir iegādājies Preces, kuru kopsumma ir sasniegusi Līgumcenu, ja šāds nosacījums iestājas ātrāk.
	2. Līgumu var izbeigt Pusēm rakstveidā vienojoties.
	3. Pārdevējs var vienpusēji nekavējoties izbeigt Līgumu, paziņojot par to Pircējam rakstveidā, ja Pircējs regulāri (t.i., vismaz trīs reizes sešu mēnešu laikā) kavē Pavadzīmju apmaksas termiņus.
5. **DATU AIZSARDZĪBA**
	1. Ja kāda no Pusēm nodod otrai Pusei fizisko personu personas datus (turpmāk - dati), tad Puse, kura nodod datus, atbild par datu pareizību un tiesībām nodot datus  otrai Pusei.  Puses apņemas apstrādāt datus tikai Līguma mērķu sasniegšanai, ievērojot spēkā esošo tiesību aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
	2. Katra Puse var pieprasīt, lai otra Puse papildina vai izlabo datus, vai pārtrauc nodoto datu apstrādi vai iznīcina tos, ja dati ir nepilnīgi, novecojuši, nepatiesi, pretlikumīgi apstrādāti, kā arī, ja to apstrāde vairs nav nepieciešama Līguma  mērķiem, šādu pieprasījumu nosūtot elektroniski uz Pārdevēja e-pasta adresi PersonasDati@depo.lv vai uz Pircēja e-pasta adresi dome@adaazi.lv .
	3. Pircējs apliecina, ka:
		1. Līgumā norādītā informācija par Pircēja pilnvaroto personu datu iesniegšanu Pārdevējam ir ar tām saskaņota un tās ir informētas par viņu datu iekļaušanu Līgumā, nodošanu Pārdevējam, ievadīšanu un apstrādi Pārdevēja datu bāzē Līguma 1.1. punktā minēto mērķu sasniegšanai;
		2. Pircēja pilnvaroto personu datu iespējamā iesniegšana parāda atgūšanas pakalpojuma sniedzējam vai citai regresa prasību uzturošai personai ir saskaņota ar attiecīgajām Pircēja pilnvarotajām personām un tās ir informētas par viņu datu nodošanu parāda atgūšanas pakalpojuma sniedzējam vai citai regresa prasību uzturošai personai, Pārdevējam pienākošas naudas summas atgūšanai;
		3. Pircējs uzņemas atbildību par visām materiāla un cita rakstura sekām gadījumā, ja šajā Līguma nodaļā Pircēja sniegtais apliecinājums izrādīsies nepatiess un Pircējs ar pilnvarotajām personām nebūs saskaņojis datu apstrādi.
6. **CITI NOTEIKUMI**
	1. Jautājumos, kas nav atrunāti Līgumā, Puses vadās no Latvijas Republikā spēkā esošajām tiesību normām.
	2. Visus strīdus un domstarpības, kas var rasties starp Pusēm Līguma izpildes gaitā, Puses risinās sarunu ceļā. Gadījumā, ja vienošanās netiks panākta 20 dienu laikā, strīdi tiks risināti saskaņā ar Latvijas Republikā spēkā esošajām tiesību normām.
	3. Līguma noteikumi ir saistoši kā Pusēm, tā arī viņu tiesību un saistību pārņēmējiem.
	4. Mainoties Puses adresei vai citiem rekvizītiem vai izpildinstitūcijas locekļiem, attiecīgajai Pusei ne vēlāk kā divu darba dienu laikā par to jāpaziņo otrai Pusei elektroniskā veidā pa faksu vai e-pastu vai nosūtot ierakstītu vēstuli pa pastu vai iesniedzot personīgi.
	5. Grozījumus Līgumā var izdarīt Pusēm par tiem rakstiski vienojoties. Rakstiskā vienošanās tiek pievienota Līgumam un kļūst par tā neatņemamu sastāvdaļu.
	6. Līgums ir sastādīts 2 eksemplāros uz 3 lappusēm ar vienādu juridisku spēku, pa vienam eksemplāram katrai Pusei.
	7. Līgumam ir viens pielikums „Preču saņēmēji, kuri ir tiesīgi iegādāties Preces no Pārdevēja”, uz 1 lp.

**8. PUŠU REKVIZĪTI UN PARAKSTI**

|  |  |
| --- | --- |
| **PĀRDEVĒJS:** | **PIRCĒJS:** |
| **SIA “DEPO DIY”**reģ.Nr. 50003719281Adrese: Noliktavu iela 7, Dreiliņi, Stopiņu novads, LV-2130Banka: A/s SEB bankakods: UNLALV2Xn/k: LV290UNLA0050006063023\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_A.Kozlovskis | **Ādažu novada dome**reģ. Nr. 90000048472Adrese: Gaujas iela 33A, Ādaži, LV-2164Banka: Valsts kasekods: TRELLV22n/k: LV43TREL9802419010000\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_G.Porietis |